´Un sofà per a quatre`, a benefici de l´Asociación de Diversidad Física Gandia
24 octubre 2018

## ´Un sofà per a quatre\`, a benefici de l´Asociación de Diversidad Física Gandia24 octubre 2018Última actualització: 14 juliol 2025

![](../gestion/img/_AO_6546-copia.jpg)  
  

El **regidor de Responsabilitat Social, Nahuel González**, acompanyat de la **tressorera de l’Asociación de Diversidad Física Gandia, Maria del Carmen Pla** i el **membre de la companyia de teatre Cucs de Seda d’Almoines, Pepe Landa**, ha presentat aquest matí la comèdia de teatre “Un sofà per a quatre”. Adaptada i dirgida per Andrés Avaria, es representarà el pròxim dimarts, 27 d’octubre, a les 18 h, al Teatre Serrano. Es tracta d’una activitat solidària per tal de recaptar fons per a les activitats que l’associació, que estrena executiva i nom, realitza durant tot l’any.

        _“Volem donar visibilitat de les persones amb diversitat física i mostrar el treball que l’associació realitza. Per això, vull agrair la col·laboració de l’Ajuntament de Gandia i la companyia Cucs de Seda d’Almoines”_, ha explicat Pla.  

        El preu de les entrades és a 4 € i es poden aconseguir a la seu de l’associació (C/ Perú, 35) de 9 a 17 h, de dilluns a divendres. I a la taquilla del teatre el dimarts mateix a partir de les 17 h.

        _“Des d’ací faig una crida a la ciutadania perquè vinguen al teatre el dimarts i ajudar a la magnífica tasca que realitza el col·lectius amb les persones amb capacitats diferents. També agrair la col·laboraicó de la companyia de teatre i del departament de Cultura. Tot just es compleix el primer aniversari de la recuperació de la gestió pública del Serrano. Per al govern local és un plaer cedir, les voltes que faça falta, aquesta infraestructura per als col·lectius de la ciutat i les finalitats solidàries”_, ha assegurat González.

**Conferència**

Una altra de les activitats que prepara l’Asociación de Diversidad Física Gandia és la conferència que, sota el títol _“La salut del pacient amb diversitat física i del cuidador”_, tindrà lloc el 15 de novembre, a les 18 h, a la Casa de la Marquesa. Hi intervindran com a ponents professionals del Centre de Salut de Corea.

[Twittear](https://twitter.com/share)